દર વર્ષે આશરે ૫૦૦થી વધુ ખેલાડીઓ ઘરેલું ક્રિકેટમાં ભાગ લેતાં હોય છે. આ અંગે નેશનલ ક્રિકેટ એકેડમીનાં ચેરમેન એન શાહ દ્વારા એવું કહેવામાં આવી રહ્યું છે કે, ઘણાં ખેલાડીઓને તો છેલ્લા બે વર્ષની મેચ ફી મળી નથી. તેમના અનુસાર, રણજી ખેલાડીઓને મેચનાં હિસાબે રૂ. ૧૦ હજાર પ્રતિદિવસનાં મળે છે જેમાંથી ૧૦ ટકા રકમ બીસીસીઆઈ દ્વારા આપવામાં આવે છે. ૨૦૧૫-૧૬ની ફી ચુકવવામાં આવી છે, જ્યારે ૨૦૧૬-૧૭ની ફી બાકી છે. બાકી રકમની ચુકવણી થવી જોઇએ. સીઓએ અને રાજ્ય એસોશિએશનનાં વચ્ચે લોઢા સમિતિની ભલામણોનાં કારણે વિવાદ ચાલી રહ્યો છે, જેનું સીધું નુકસાન ખેલાડીઓને થઇ રહ્યું છે.